અલબત્ત, જ્યાં સુધી વાત તમારા અને મારા જેવા સાવ સામાન્ય માનવીઓની છે ત્યાં સુધી મોટા ભાગના લોકોને આવી અનુભૂતિ એવા સ્થળે થાય છે, જ્યાં આપણને સુરક્ષા અને સંવાદિતાનો અહેસાસ થાય, જ્યાં આપણા લોકો આપણને પ્રેમ કરવા હાજર હોય, જ્યાં કોઈ આપણા પર સારા-નરસાના લેબલ ન લગાડે અને બસ, બેમતલબનો અનરાધાર પ્રેમ કર્યા કરે, જેમના સંગાથમાં આપણે મોટી મોટી સફળતાઓ જ નહીં, પરંતુ જીવનનાં નાનાં નાનાં સુખો પણ એન્જૉય કરી શકીએ અને જ્યાં આપણું હૃદય પ્રેમ અને ઉદારતાની લાગણીઓથી સતત ભીંજાયેલું અને છલકાયેલું રહે.